อำเภอปากช่อง

ปากช่อง เป็นอำเภอหนึ่งทางตะวันตกเฉียงใต้ของจังหวัดนครราชสีมา เป็นอำเภอแรกสุดของการเดินทางจากถนนมิตรภาพเข้าสู่ภาคตะวันออกเฉียงเหนือ มีเนื้อที่ประมาณ 1,825.2 ตารางกิโลเมตร เป็นอำเภอที่มีขนาดพื้นที่ใหญ่สุดในจังหวัดนครราชสีมา และมีประชากรมากเป็นอันดับสองรองจากอำเภอเมืองนครราชสีมา อยู่ห่างจากเมืองนครราชสีมาประมาณ 85 กิโลเมตร เดิมเป็นส่วนหนึ่งของอำเภอสีคิ้ว

 ที่ตั้งและอาณาเขต 
อำเภอปากช่องมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอมวกเหล็ก (จังหวัดสระบุรี) และอำเภอสีคิ้ว
 ทิศตะวันออก ติดต่อกับอำเภอสูงเนินและอำเภอวังน้ำเขียว
 ทิศใต้ ติดต่อกับอำเภอประจันตคาม (จังหวัดปราจีนบุรี) อำเภอปากพลี และอำเภอเมืองนครนายก (จังหวัดนครนายก)
 ทิศตะวันตก ติดต่อกับอำเภอมวกเหล็ก (จังหวัดสระบุรี)

 ประวัติ 
เมื่อปี พ.ศ. 2430 บ้านปากช่องขึ้นกับตำบลขนงพระ อำเภอจันทึก ต่อมาปี พ.ศ. 2434 พระบาทสมเด็จพระจุลจอมเกล้าเจ้าอยู่หัวรัชกาลที่ 5 มีพระราชประสงค์ให้ก่อสร้างทางรถไฟสายแรกกรุงเทพ-นครราชสีมา สร้างทางผ่านกลางหมู่บ้าน จำเป็นต้องระเบิดภูเขาเพื่อวางทางรถไฟ จึงทำให้หมู่บ้านถูกระเบิดหินทำทางรถไฟเป็นช่อง จึงเรียกว่า "บ้านปากช่อง"
วันที่ 29 กรกฎาคม 2490 ตั้งตำบลปากช่อง แยกออกจากตำบลจันทึก
วันที่ 3 สิงหาคม 2499 จัดตั้งสุขาภิบาลปากช่อง ในท้องที่บางส่วนของตำบลปากช่อง อำเภอสีคิ้ว
 วันที่ 22 มกราคม 2500 แยกพื้นที่ตำบลปากช่อง ตำบลจันทึก ตำบลกลางดง และตำบลหมูสี ของอำเภอสีคิ้ว มาตั้งเป็น กิ่งอำเภอปากช่อง และให้ขึ้นการปกครองกับอำเภอสีคิ้ว
 วันที่ 22 กรกฎาคม 2501 ยกฐานะกิ่งอำเภอปากช่อง อำเภอสีคิ้ว เป็น อำเภอปากช่อง
 วันที่ 20 กรกฎาคม 2508 จัดตั้งสุขาภิบาลกลางดง ในท้องที่บางส่วนของตำบลกลางดง
 วันที่ 19 กันยายน 2515 ตั้งตำบลขนงพระ แยกออกจากตำบลปากช่อง
 วันที่ 28 สิงหาคม 2516 ตั้งตำบลหนองสาหร่าย แยกออกจากตำบลจันทึก
 วันที่ 26 กรกฎาคม 2520 ตั้งตำบลวังกะทะ แยกออกจากตำบลหนองสาหร่าย
 วันที่ 24 มิถุนายน 2524 ยกฐานะจากสุขาภิบาลปากช่อง เป็น เทศบาลตำบลปากช่อง
 วันที่ 1 มิถุนายน 2525 ตั้งตำบลโป่งตาลอง แยกออกจากตำบลหมูสี และตั้งตำบลคลองม่วง แยกออกจากตำบลวังกะทะ
 วันที่ 2 ตุลาคม 2527 ตั้งตำบลหนองน้ำแดง แยกออกจากตำบลขนงพระ และตั้งตำบลวังไทร แยกออกจากตำบลหนองสาหร่าย
 วันที่ 26 กันยายน 2529 ตั้งตำบลพญาเย็น แยกออกมาจากตำบลกลางดง
 วันที่ 25 พฤษภาคม 2542 ยกฐานะจากสุขาภิบาลกลางดง เป็นเทศบาลตำบลกลางดง ด้วยผลของกฎหมาย
 วันที่ 10 พฤษภาคม  2548 ยกฐานะจากเทศบาลตำบลปากช่อง เป็นเทศบาลเมืองปากช่อง

 การแบ่งเขตการปกครอง 
 การปกครองท้องที่ 
อำเภอปากช่องแบ่งพื้นที่การปกครองออกเป็น 12 ตำบล 219 หมู่บ้าน ได้แก่
1.ปากช่อง(Pak Chong)22 หมู่บ้าน2.กลางดง(Klang Dong)15 หมู่บ้าน3.จันทึก(Chanthuek)22 หมู่บ้าน4.วังกะทะ(Wang Katha)24 หมู่บ้าน5.หมูสี(Mu Si)19 หมู่บ้าน6.หนองสาหร่าย(Nong Sarai)25 หมู่บ้าน7.ขนงพระ(Khanong Phra15 หมู่บ้าน วันที่ 3 มีนาคม พ.ศ. 2559 วันที่ 3 มีนาคม พ.ศ. 25598.โป่งตาลอง(Pong Talong13 หมู่บ้าน9.คลองม่วง(khlong Muang)21 หมู่บ้าน10.หนองน้ำแดง(Nong Nam Daeng)11 หมู่บ้าน11.วังไทร(Wang Sai)18 หมู่บ้าน12.พญาเย็น(Phaya Yen)14 หมู่บ้าน

  การปกครองส่วนท้องถิ่น 
ท้องที่อำเภอปากช่องประกอบด้วยองค์กรปกครองส่วนท้องถิ่น 14 แห่ง ได้แก่
 เทศบาลเมืองปากช่อง ครอบคลุมพื้นที่บางส่วนของตำบลปากช่องและตำบลหนองสาหร่าย
 เทศบาลตำบลกลางดง ครอบคลุมพื้นที่บางส่วนของตำบลกลางดงและตำบลพญาเย็น
 เทศบาลตำบลสีมามงคล ครอบคลุมพื้นที่ตำบลกลางดง (นอกเขตเทศบาลตำบลกลางดง)
 เทศบาลตำบลหมูสี ครอบคลุมพื้นที่ตำบลหมูสีทั้งตำบล
 เทศบาลตำบลวังไทร ครอบคลุมพื้นที่ตำบลวังไทรทั้งตำบล
 องค์การบริหารส่วนตำบลปากช่อง ครอบคลุมพื้นที่ตำบลปากช่อง (นอกเขตเทศบาลเมืองปากช่อง)
 องค์การบริหารส่วนตำบลจันทึก ครอบคลุมพื้นที่ตำบลจันทึกทั้งตำบล
 องค์การบริหารส่วนตำบลวังกะทะ ครอบคลุมพื้นที่ตำบลวังกะทะทั้งตำบล
 องค์การบริหารส่วนตำบลหนองสาหร่าย ครอบคลุมพื้นที่ตำบลหนองสาหร่าย (นอกเขตเทศบาลเมืองปากช่อง) 
 องค์การบริหารส่วนตำบลขนงพระ ครอบคลุมพื้นที่ตำบลขนงพระทั้งตำบล
 องค์การบริหารส่วนตำบลโป่งตาลอง ครอบคลุมพื้นที่ตำบลโป่งตาลองทั้งตำบล
 องค์การบริหารส่วนตำบลคลองม่วง ครอบคลุมพื้นที่ตำบลคลองม่วงทั้งตำบล
 องค์การบริหารส่วนตำบลหนองน้ำแดง ครอบคลุมพื้นที่ตำบลหนองน้ำแดงทั้งตำบล
 องค์การบริหารส่วนตำบลพญาเย็น ครอบคลุมพื้นที่ตำบลพญาเย็น (นอกเขตเทศบาลตำบลกลางดง)

 การขนส่ง 

รถไฟ
 การรถไฟแห่งประเทศไทย: ทางรถไฟสายตะวันออกเฉียงเหนือ (สายอีสานตอนล่าง ชุมทางบ้านภาชี–อุบลราชธานี)
 สถานี: กลางดง – ปางอโศก – บันไดม้า – ปากช่อง – ซับม่วง – จันทึก – คลองขนานจิตร

ทางหลวง
  ทางหลวงพิเศษหมายเลข 6
  ถนนมิตรภาพ
  ถนนธนะรัชต์
  ทางหลวงแผ่นดินหมายเลข 2220
  ทางหลวงแผ่นดินหมายเลข 2235
  ทางหลวงแผ่นดินหมายเลข 2243
  ทางหลวงแผ่นดินหมายเลข 2247
  ทางหลวงแผ่นดินหมายเลข 2274
  ทางหลวงแผ่นดินหมายเลข 2422

 การท่องเที่ยว 

อำเภอปากช่องมีเขตติดต่อกับอุทยานแห่งชาติเขาใหญ่ ซึ่งทางขึ้นอุทยานด้านอำเภอปากช่องเป็นถนนที่สามารถขึ้นไปถึงบริเวณอุทยานได้สะดวก เนื่องจากเขตอำเภอมีอาณาเขตติดต่อกับผืนป่าดงพญาเย็นประกอบกับเป็นที่ราบสูงสลับภูเขา ทำให้สภาพภูมิอากาศโดยทั่วไปมีความเย็นเหมาะแก่การทำปศุสัตว์ขนาดใหญ่ จึงมีฟาร์มขนาดใหญ่หลายแห่ง รวมทั้งฟาร์มโคนมโชคชัยซึ่งปัจจุบันพัฒนาให้มีบริเวณที่สามารถรองรับนักท่องเที่ยวและจัดเป็นแพ็กเกจทัวร์เพื่อเที่ยวชมภายในฟาร์ม นอกจากนี้ยังมีฟาร์มอื่น ๆ รีสอร์ต และโรงแรมอีกมาก ซึ่งสามารถรองรับนักท่องเที่ยวได้มาก โดยเฉพาะช่วงวันหยุดซึ่งจะมีนักท่องเที่ยวจากกรุงเทพมหานครมาพักผ่อน 

ปากช่องมีระดับโอโซนเป็นอันดับ 7 ของโลกทำให้นักท่องเที่ยวได้รับอากาศที่บริสุทธิ์ สดชื่น ดีต่อสุขภาพ บริเวณเขตติดต่อกับอำเภอสีคิ้วเป็นที่ตั้งของเขื่อนลำตะคองซึ่งมีจุดชมวิวที่สวยงาม เหมาะแก่การพักผ่อนโดยตัวเขื่อนอยู่ห่างจากตัวอำเภอปากช่องประมาณ 15 กิโลเมตร ส่วนตำบลกลางดงเป็นแหล่งแวะพักเพื่อซื้อของฝากประเภทผลไม้ต่าง ๆ มากมายสดจากไร่และข้าวโพดหวานอันเลื่องชื่อของไร่สุวรรณ

 อาชีพ 
ประชากรส่วนใหญ่มีอาชีพเกษตรกรรม โดยมีการเพาะปลูกพืชหลายชนิด โดยเฉพาะที่เป็นผลไม้ที่ขึ้นชื่อของอำเภอและมีการจัดงานประจำปีขึ้นทุกปี คือ น้อยหน่า ส่วนพืชผลอื่น ๆ คือ ข้าวโพด มันสำปะหลัง อ้อย มะม่วง องุ่น และลิ้นจี่ พืชผักอื่น ๆ ที่เพาะปลูกมาก คือ มะละกอ พริก ผักชี แตงกวา และต้นหอม นอกจากนี้ การทำปศุสัตว์ก็เป็นอีกอาชีพที่ได้รับความนิยม คือ การเลี้ยงไก่ สุกร และโคนม โดยมีโรงงานฟักไข่ขนาดใหญ่อยู่ในสำหรับด้านพาณิชยกรรมและอุตสาหกรรมหลัก โดยทั่วไปจะอยู่ในเขตตัวเมืองซึ่งเป็นเขตการค้าที่ไม่กระจุกตัว แต่จะมีที่ตั้งตามแนวถนนทั้งสองฝั่งของถนนมิตรภาพ มีตลาดในตัวเมืองเพื่อแลกเปลี่ยนสินค้าหลายแห่ง แต่มีเขตติดต่อกันจนดูเหมือนเป็นแห่งเดียวกัน

 รายชื่อนายอำเภอ 

+ รายชื่อนายอำเภอปากช่อง ลำดับที่  ชื่อ-สกุล  ระยะเวลาการดำรงตำแหน่ง  ย้ายมาจาก  ย้ายไปเป็น  หมายเหตุ1นายบรรยง  สู่พานิช 18 ก.ย. 2500 - 30 พ.ย. 25062 นายอนันต์  อนันตกูล6 ธ.ค. 2506 - 22 พ.ย. 2512ปลัดกระทรวงมหาดไทย3 นายจรินทร์  กาญจโนมัย 22 พ.ย. 2512 - 6 พ.ค. 2514ผู้ว่าราชการจังหวัดสุพรรณบุรี4 นายวิโรจน์  อำมรัตน์ 27 พ.ค. 2514 - 9 พ.ค. 2516ผู้ว่าราชการจังหวัดนครพนม5 นายจรวย  ยิ่งสวัสดิ์ 17 พ.ค. 2516 - 18 พ.ค. 2518ผู้ว่าราชการจังหวัดยโสธร6 นายไพฑูรย์  สุนทรวิภาต 1 ธ.ค. 2518 - 10 ต.ค. 2520ผู้ว่าราชการจังหวัดสมุทรปราการ7ร.ต.ชวลิต  วิบูลย์ประพันธ์ 22 ต.ค. 2520 - 1 มิ.ย. 2522รองผู้ว่าราชการจังหวัดเพชรบูรณ์8 นายวิเชียร  เปาอินทร์ 3 มิ.ย. 2522 - 22 ส.ค. 2523ผู้ว่าราชการจังหวัดลพบุรี9 ร.ต.เสนาะ  นิพภยะ 1 ก.ย. 2523 - 8 ต.ค. 2527ปลัดจังหวัดตรัง10นายบุญธรรม ใจรักพันธ์8 ต.ค. 2527 - 5 ต.ค. 252911นายไพบูลย์  จินดารัตน์ 6 ต.ค. 2529 - 22 ม.ค. 2530อำเภอปักธงชัยนายอำเภอสูงเนิน12 นายสันต์  ภมรบุตร 16 ต.ค. 2530 - 22 ม.ค. 2532นายอำเภอวังน้อยนายอำเภอท่าใหม่ผู้ว่าราชการจังหวัดนครนายก13 นายพงศ์โพยม  วาศภูติ23 ม.ค. 2532 - 15 ต.ค. 2532นายยอำเภอบ้านแพงกองอัตรากำลังและส่งเสริมสมรรถภาพปลัดกระทรวงมหาดไทย14 นายปัญญารัตน์  ปานทอง 16 ต.ค. 2532 - 1 ก.ค. 2533ผู้ว่าราชการจังหวัดหนองบัวลำภู15 นายอาวุธ  วิวัฒน์วานิช 2 ก.ค. 2533 - 24 มี.ค. 253416 นายวิสุทธิ์  ตุลสุข25 มี.ค. 2534 - 20 ต.ค. 253417นายวิทยา  ปิณฑะแพทย์ 11 พ.ย. 2534 - 5 ต.ค. 2535นายอำเภอหัวหินปลัดจังหวัดจันทบุรีผู้ว่าราชการจังหวัดจันทบุรี18 นายวีรวัฒน์  วรรณกูล 12 ต.ค. 2535 - 16 ม.ค. 253719 นายวิลาศ  รุจิวัฒนพงศ์ 17 ม.ค. 2537 - 13 ต.ค. 2539นายอำเภอคลองหลวงผู้ว่าราชการจังหวัดเพชรบูรณ์20 นายฐานิศร์  น้อยเพ็ง 14 ต.ค. 2539 - 21 พ.ย. 2542อำเภอแก้งสนามนางนายอำเภอสีคิ้วรองผู้ว่าราชการจังหวัดเลย21 นายพิบูลย์ชัย  พันธุลี 22 พ.ย. 2542 - 4 ก.พ. 2544อำเภอตาคลี(เกษียณ 2549)22 นายไพบูลย์  ปัญจะ 5 ก.พ. 2544 - 11 ต.ค. 2547รองผู้ว่าราชการจังหวัดนครสวรรค์23 นายสุพล  ลีมางกูร 1 พ.ย. 2547 - 25 ธ.ค. 2548นายอำเภอเมืองสุรินทร์เออรี่รีไทร์24 นายประหยัด  เจริญศรี 26 ธ.ค. 2548 - 23 ต.ค. 2550ปลัดจังหวัดนครราชสีมารองผู้ว่าราชการจังหวัดนครราชสีมา25 นายคณีธิป  บุณยเกตุ 24 ต.ค. 2550 - 23 ม.ค.2554ปลัดจังหวัดลพบุรีรองผู้ว่าราชการจังหวัดเพชรบูรณ์26นายวิบูลย์  รัตนาภรณ์วงศ์ 2 พ.ค. 2554 - 14 ธ.ค. 2557อธิการบดีวิทยาลัยการปกครองผู้ว่าราชการจังหวัดชุมพรนายสุรพันธ์  ศิลปสุวรรณ15 ธ.ค. 2557-25 ม.ค. 2558ปลัดอาวุโสนายอำเภอซำสูง(รักษาราชการแทนนายอำเภอ)27 นายปัญญา  วงศ์ศรีแก้ว 26 ม.ค. 2558 - 13 ต.ค. 2560อำเภอเกษตรสมบูรณ์ปลัดจังหวัดนครราชสีมารองผู้ว่าราชการจังหวัดเลย28 นายสุรพันธ์  ศิลปสุวรรณ 16 ต.ค. 2560 - 21 มิ.ย. 2564อำเภอครบุรีหัวหน้าสำนักงานจังหวัดจันทบุรีรองผู้ว่าฯ นครราชสีมาจ่าเอก ไพรัตน์  อินทร์ปัญญา22 มิ.ย. 2564 - 11 ก.ค. 2564ปลัดอาวุโสนายอำเภอเมืองยาง(รักษาราชการแทนนายอำเภอ)29 นายคณัสชนม์  ศรีเจริญ 12 ก.ค. 2564 - 9 ก.พ. 2568อำเภอวังสมบูรณ์ปลัดจังหวัดนครราชสีมารองผู้ว่าฯ นครราชสีมาว่าที่ พ.ต.ณัฐพงศ์ ทองดี10 ก.พ. 2568 - 9 มี.ค. 2568ปลัดอาวุโส(จพง.ปค.ชำนาญการพิเศษ)(รักษาราชการแทนนายอำเภอ)30จ่าเอก ไพรัตน์  อินทร์ปัญญา10 มี.ค. 2568 - 14 ธ.ค. 2568อำเภอเฉลิมพระเกียรตินายอำเภอประจันตคาม31สิบเอก กฤษณธร  เลิศสำโรง15 ธ.ค. 2568 - ปัจจุบันอำเภอปักธงชัย

 อ้างอิง 


ปากช่อง